**Aino Järvesoo** (neiuna **Aino Promm**, 23. september 1910 Tallinn – 2. veebruar 2003 Tartu) oli eesti etnograaf ja kunstipedagoog, maalikunstnik ja kodukaunistaja, Eesti suurim eraannetaja. 

Ta lõpetas 1938. aastal Tartu Ülikooli etnograafia erialal ja 1944. aastal Tallinna Kunstikooli. 

1944. aastal põgenes koos põllumajandusteadlasest abikaasa Elmar Järvesooga Saksamaale ning sealt viis aastat hiljem Ameerika Ühendriikidesse.

Töötas Massachusettsi Ülikoolis kunstipedagoogika professorina. Kogu pagulusaja tegeles eesti kultuuri tutvustamisega. 1978. aastal Soomes olles hakkas tegelema ka maalimisega. 

Eestis käis ta pärast pikka vaheaega uuesti 1974. aastal ning reisis edaspidi siia peaaegu igal aastal. 

Tema esimene heategevusprojekt oli aastatel 1992–1994 Harkujärve Stefanose kiriku ehituse toetamine Harkujärve külas. 

1996. aastal asus ta elama Tartusse Baeri tänavale üliõpilasseltsile Liivika ostetud majja. Ta kinkis korteri (Riia mnt 13) ka Eesti Naisüliõpilaste Seltsile ning hankis ruumid Tartu Ülikooli maaliosakonnale. 

Nelja miljoni krooniga lõi ta Tartu Ülikooli juurde oma abikaasa Elmar Järvesoo (1909–1994) mälestusfondi, mille eesmärk on aidata kaasa Eesti rahvastiku ja tema tervisliku seisundi taastamisele.

Ta annetas lastetute perede kunstviljastamise projektile kolm miljonit krooni. Algatus "Igale lapsele 1000 krooni" kestis kolm aastat ning läks Aino Järvesoole maksma ligi miljon krooni.

Aino Järvesoo testamendi täitja Olev Saksa sõnul annetas Järvesoo heategevaks otstarbeks paarkümmend miljonit krooni. 

2020. aastal algatasid Siseministeeriumi koosseisu kuuluv rahvastikuminister ja sihtasutus Pere Sihtkapital iga-aastase Aino Järvesoo nimelise auhinna väljaandmise, millega tunnustatakse eesti rahvastiku heaks erakordse panuse andnud inimesi.

Tunnustus
---------

* 1998 Tartu Ülikooli auliige
* 2001 Eesti Punase Risti II klassi teenetemärk
* 2002 Tartu Tähe kavaler
* 2002 Vabariigi Presidendi akadeemilise nõukogu esimene auliige

Vaata ka
--------

* Aino Järvesoo mälestusfond

Viited
------

1. ↑  Aino Järvesoo — In memoriam
2. 1 2  Eesti Karismaatilise Episkopaalkiriku ajalugu
3. ↑  Esmaspäeval avati Tartus ülikooli kunstide osakonna õppehoones Lai 34 ülikooli auliikme, metseen Aino Järvesoo bareljeef. Lõunaleht
4. ↑  Kuhu kadusid annetaja Aino Järvesoo miljonid? Delfi, 31. jaanuar 2008
5. ↑  "Rahvastikuminister ja Pere Sihtkapital kuulutavad välja konkursi Aino Järvesoo nimelisele auhinnale". *Siseministeerium*. 23.09.2020. Vaadatud 04.11.2022.
6. ↑  "Aino Järvesoo auhind". *Pere Sihtkapital*. Vaadatud 04.11.2022.
7. ↑  Tartu Ülikooli auliikmed.
8. ↑  Teenetemärkide kavaleride andmekogu – 1439
9. ↑  Tartu linnalt tunnustusavalduse saanud isikud. Tartu linna veebisait.
10. ↑  Vabariigi Presidendi akadeemilise nõukogu koosoleku protokoll. Esimene koosolek 24. mail 2002 Kadriorus.

Välislingid
-----------

* Aino Järvesoo pettus poliitikutes, Eesti Päevaleht, 17. september 2002
* Professor Aino Järvesoo lahkumise puhul, Vabariigi Presidendi Arnold Rüütli avaldus, 3. veebruar 2003
* Andrus Esko. Austusväärne Aino Järvesoo oli elust väsinud, Õhtuleht 6. veebruar 2003
* Keskraamatukogus avatakse Aino Järvesoo maalide näitus, Postimees 29. september 2003
* Aino Järvesoo mälestusbareljeefi avamine. Fotogalerii 20. september 2004
* Anneli Aasmäe, Peeter Ernits. Kuhu kadusid helde annetaja miljonid?, Delfi 31. jaanuar 2008
* Aino Järvesoo missiooniga jätkab tema mälestusfond, Postimees, 3. mai 2009
* Aino Järvesoo Mälestusfondi koduleht